CELEX: 32010D0455
Language: hu
Date: 2010-08-13 00:00:00
Title: 2010/455/EU: A Bizottság határozata ( 2010. augusztus 13. ) a 2008/934/EK és a 2008/941/EK határozatnak az engedélyek lehetséges hatályban maradására a 33/2008/EK rendeletben előírt gyorsított eljárás szerinti kérelembenyújtás esetén irányadó határidők és a türelmi idő tekintetében történő módosításáról (az értesítés a C(2010) 5536. számú dokumentummal történt)  EGT-vonatkozású szöveg

17.8.2010   
            
            
               HU
            
            
               Az Európai Unió Hivatalos Lapja
            
            
               L 216/19
            
         A BIZOTTSÁG HATÁROZATA
   (2010. augusztus 13.)
   a 2008/934/EK és a 2008/941/EK határozatnak az engedélyek lehetséges hatályban maradására a 33/2008/EK rendeletben előírt gyorsított eljárás szerinti kérelembenyújtás esetén irányadó határidők és a türelmi idő tekintetében történő módosításáról
   (az értesítés a C(2010) 5536. számú dokumentummal történt)
   (EGT-vonatkozású szöveg)
   (2010/455/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 8. cikke (2) bekezdésének negyedik albekezdésére,
   mivel:
   
               (1)
            
            
               Az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az e hatóanyagokat tartalmazó növényvédő szerek engedélyének visszavonásáról szóló, 2008. december 5-i 2008/934/EK bizottsági határozat (2), valamint az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról, és az ilyen hatóanyagokat tartalmazó növényvédő szerek engedélyének visszavonásáról szóló, 2008. december 8-i 2008/941/EK bizottsági határozat (3) megállapítja azon hatóanyagok listáját, amelyekre vonatkozóan – az 1490/2002/EK bizottsági rendelet (4) 11e. cikkével vagy a 2229/2004/EK bizottsági rendelet (5) 24e. cikkével összhangban – a bejelentő visszavonta a hatóanyagnak a 91/414/EGK irányelv I. mellékletébe való felvételéhez biztosított támogatását.
            
         
               (2)
            
            
               A legtöbb érintett hatóanyagra vonatkozóan a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet (6) 14–19. cikkében előírt gyorsított eljárás szerint nyújtottak be kérelmet.
            
         
               (3)
            
            
               Ahhoz, hogy e hatóanyagok vizsgálatát be lehessen fejezni, meg kell hosszabbítani azt az időszakot, amelynek folyamán a tagállamoknak vissza kell vonniuk az e hatóanyagokra vonatkozó engedélyeket, csakúgy, mint a türelmi időt, amelyet jogukban áll megadni.
            
         
               (4)
            
            
               A 2008/934/EK és a 2008/941/EK határozatot ezért ennek megfelelően módosítani kell.
            
         
               (5)
            
            
               Az ebben a határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2008/934/EK határozat módosítása
   A 2008/934/EK határozat a következőképpen módosul:
   
               1.
            
            
               A 2. cikk a következő bekezdéssel egészül ki:
               „Amennyiben azonban a kérelmet a 33/2008/EK rendelet 14–19. cikkében előírt gyorsított eljárás szerint nyújtották be, 2011. december 31. az a végső időpont, ameddig a tagállamok engedélyeiket visszavonhatják.”
            
         
               2.
            
            
               A 3. cikk a következő bekezdéssel egészül ki:
               „Amennyiben azonban a kérelmet a 33/2008/EK rendelet 14–19. cikkében előírt gyorsított eljárás szerint nyújtották be, az ilyen türelmi idő legkésőbb 2012. december 31-én jár le.”
            
         2. cikk
   A 2008/941/EK határozat módosítása
   A 2008/941/EK határozat a következőképpen módosul:
   
               1.
            
            
               A 2. cikk a következő bekezdéssel egészül ki:
               „Amennyiben azonban a kérelmet a 33/2008/EK rendelet 14–19. cikkében előírt gyorsított eljárás szerint nyújtották be, 2011. december 31. az a végső időpont, ameddig a tagállamok engedélyeiket visszavonhatják.”
            
         
               2.
            
            
               A 3. cikk a következő bekezdéssel egészül ki:
               „Amennyiben azonban a kérelmet a 33/2008/EK rendelet 14–19. cikkében előírt gyorsított eljárás szerint nyújtották be, az ilyen türelmi idő legkésőbb 2012. december 31-én jár le.”
            
         3. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2010. augusztus 13-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 230., 1991.8.19., 1. o.
   
      (2)  HL L 333., 2008.12.11., 11. o.
   
      (3)  HL L 335., 2008.12.13., 91. o.
   
      (4)  HL L 224., 2002.8.21., 23. o.
   
      (5)  HL L 379., 2004.12.24., 13. o.
   
      (6)  HL L 15., 2008.1.18., 5. o.